PATVIRTINTA

Skuodo Bartuvos progimnazijos direktoriaus 2019 m. gegužės 2 d.

įsakymu Nr. V1-24

**SKUODO BARTUVOS PROGIMNAZIJOS MOKINIŲ (VAIKŲ), SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo Bartuvos progimnazijos (toliau tekste – progimnazija) mokinių (vaikų), sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – aprašas) parengtas vadovaujantis Lietuvos Respublikos sveikatos apsaugos ministro ir Švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; Lietuvos Respublikos sveikatos apsaugo ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“; Lietuvos Respublikos sveikatos apsaugo ministro 2016 m. sausio 26 d. įsakymu Nr.V-93 „Dėl Lietuvos higienos normos HN 75:2016 „Įstaiga, vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai“.

2. Aprašas reglamentuoja mokinių (vaikų), sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarką.

**II SKYRIUS**

**MOKINIŲ (VAIKŲ), SERGANČIŲ LĖTINĖMIS NEINFEKCINĖMIS LIGOMIS**

**(PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS,**

**VAISTŲ ADMINISTRAVIMO ORGANIZAVIMAS**

3. Vaistai ar kiti medikamentai turi būti laikomi progimnazijos visuomenės sveikatos priežiūros specialisto kabinete. Jeigu progimnazijoje nėra visuomenės sveikatos priežiūros specialisto kabineto, vaistai laikomi progimnazijos direktoriaus nustatytoje vietoje.

4. Vaistus mokiniui (vaikui) paduoti gali visuomenės sveikatos priežiūros specialistas (jam esant įstaigoje), jei jo nėra, tai vaistus gali paduoti klasės vadovas arba progimnazijos direktoriaus paskirtas asmuo:

4.1. klasės vadovai negali būti įpareigoti duoti mokiniams (vaikams) vaistų, išskyrus tuos atvejus, kai progimnazijoje nėra visuomenės sveikatos priežiūros specialisto, tada vaistai duodami pagal visuomenės sveikatos priežiūros specialisto parengtą vaistų vartojimo administravimo planą, kuris yra parengtas vadovaujantis gydytojų rekomendacijomis;

4.2. progimnazijoje nesant visuomenės sveikatos priežiūros specialisto, jei iš anksto su mokinio tėvais (globėjais, rūpintojais) yra suderintas vaistų vartojimo administravimo planas artimiausioje gydymo įstaigoje (Skuodo PSPC), tai mokinys (vaikas) yra palydimas iki gydymo įstaigos. Mokinį (vaiką) lydi progimnazijos direktoriaus paskirtas darbuotojas.

5. Vaistų administravimo planas mokiniams (vaikams) yra parengiamas pagal gydytojų rekomendacijas:

5.1. jei mokiniui (vaikui) gydytojo paskirti vaistai, kuriuos reikia vartoti tuo metu, kai vaikas būna progimnazijoje, mokinio tėvai (globėjai, rūpintojai) progimnazijos direktoriui turi pateikti raštišką sutikimą, leidžiantį progimnazijoje administruoti vaistų vartojimą mokiniui (vaikui) ir gydytojų rekomendacijas.

6. Progimnazijoje esantis visuomenės sveikatos priežiūros specialistas pagal gydytojo rekomendacijas parengia ir su mokinio tėvais (globėjais, rūpintojais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi šalutiniai poveikiai.

7. Visuomenės sveikatos priežiūros specialistas (jam esant progimnazijoje) vaistus mokiniams (vaikams) paduoda progimnazijoje tik tais atvejais, kai mokiniui gydytojo paskirti vaistai turi būti vartojami jam esant progimnazijoje.

8. Mokinio tėvai (globėjai, rūpintojai) visuomenės sveikatos priežiūros specialistui vaistus turi pateikti originalioje pakuotėje su informaciniu lapeliu, kuriame aiškiai matomas galiojimo laikas. Ant pakuotės turi būti užrašytas mokinio (vaiko), kuriam skirti vaistai, vardas, pavardė, klasė. Pirma vaistų dozė turėtų būti suvartota mokiniui (vaikui) esant namie.

9. Vaistus mokiniui (vaikui) progimnazijoje gali duoti ir mokinio tėvai (globėjai, rūpintojai).

10. Jei mokinys (vaikas) progimnazijoje vaistus vartoja pats ir be gydytojų rekomendacijų, žinant mokinio tėvams (globėjams, rūpintojams), dėl galimų šalutinių poveikių progimnazijos direktorius, klasės vadovas ir visuomenės sveikatos priežiūros specialistas nėra atsakingi.

**III SKYRIUS**

**MOKINIŲ (VAIKŲ), SERGANČIŲ LĖTINĖMIS NEINFEKCINĖMIS LIGOMIS**

**(PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS,**

**VAISTŲ ADMINISTRAVIMO VYKDYMO TVARKA**

11. Siekiant išvengti vaisto vartojimo klaidų, kiekvieną kartą mokiniui (vaikui) duodant vaistą būtina patikrinti:

11.1. ar tai tas mokinys (vaikas), kuriam vaistas išrašytas;

11.2. ar tai tas vaistas;

11.3. ar teisingai parinkta vaisto dozė;

11.4. ar teisingas vaisto vartojimo laikas;

11.5. ar teisingas vaisto vartojimo būdas.

12. Mokinys (vaikas) vaistą turi suvartoti tik stebint visuomenės sveikatos priežiūros specialistui arba, jam nesant, pagal 4 punktą.

13. Progimnazijoje esantis visuomenės sveikatos priežiūros specialistas, o jam nesant, už vaistų vartojimą progimnazijos direktoriaus paskirtas atsakingas asmuo arba klasės vadovas privalo registruoti kiekvieną mokinį (vaiką), vartojantį vaistus, įrašant į registracijos žurnalą šiuos duomenis: mokinio vardą, pavardę, gimimo metus, ligą, dėl kurios vartojami vaistai, vaistų pavadinimą, nustatytą dozę ir kiekį per dieną, taip pat kiekvieną dieną registruoti, kiek ir kokių vaistų buvo suvartota.

**IV SKYRIUS**

**BAIGIAMOSIOS NUOSTATOS**

14. Progimnazijoje esantis visuomenės sveikatos priežiūros specialistas stebi ir kontroliuoja mokinių (vaikų), sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo vykdymą, išskyrus tuos atvejus, kai nesant visuomenės sveikatos priežiūros specialistui progimnazijoje, už vaistų administravimo vykdymą yra atsakingas progimnazijos direktoriaus paskirtas atsakingas asmuo arba klasės vadovas.

15.Visuomenės sveikatos priežiūros specialistas savo funkcijoms vykdyti pasitelkia progimnazijos bendruomenę – pedagogus, pagalbos mokiniui specialistus, mokinių tėvus (globėjus, rūpintojus) ir kt.

16. Tvarkos aprašo vykdymo kontrolę ir vaistų administravimo organizavimą vykdo progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_